**Muistio Nilakan alueen opiskeluhuollon ohjausryhmän palaverista Vesannon yhtenäiskoululla 12.1.2016 klo 9.00 – 11.00. Paikalla Merja Stranius, Marja-Liisa Kauppinen, Sanna Varis, Ville Ahonen, Heikki Pulkkinen, Nina Toikkanen, Hanna Lappalainen ja Anna-Maija Saikku.**

1. Palautettiin mieleen opiskeluhuollon ohjausryhmän tavoitteet ja toimintasuunnitelma lukuvuodelle 2015-2016:

- kuraattoritoiminnan arviointi

- kuntien yhteisen psykologitoiminnan arviointi: Kysterillä virka auki, odotetaan ratkaisua. Vaihtoehtona esim. psykologin osallistuminen etäyhteydellä kokouksiin.

- kuntien opiskeluhuollon ryhmien kokoonpano ja toiminnan linjat, koulukohtaiset ehdotukset ja linjanvedot, yhteisten sopimusten arviointi

· koulukohtaisen sekä yksilökohtaisen opiskeluhuollon toimintalinjat yhtenäiseksi: yhteisöllisyys, yhteistyö koulujen välillä (oppilas- ja huoltajajäsenet, oppilaskunta), lomakkeet, kirjanpito, lasten ja nuorten verkosto (Noppi, lapsi- ja nuorisopoliittinen ohjelma: Näistä tiedottaminen oppilashuoltoryhmille, OPS 2016 käsittely moniammatillisesti oppilashuoltoryhmissä, kouluterveyskyselyistä tiedottaminen. Asiakaskyselyt säännölliseksi, tiedottaminen oppilashuoltoryhmille ja kyselyn kohdehenkilöille.

· oppilaskohtaisen käsittelyn kynnyksen madaltaminen, toiminnan kehittäminen

· kunnat ottavat oppilashuoltoryhmän toiminnan esille opettajainkokouksissa

· kriisisuunnitelmien yhtenäistämisen loppuunsaattaminen

· koulukohtaisten ryhmien tiedottaminen toisilleen

2. Nuorten telaketjut -koulutus alkoi joulukuussa. Ensimmäinen koulutuspäivä koostui luennoista. Eeva Heinosen esitys huolen puheeksi ottamisesta jäi positiivisena mieleen. Osallistujat pääsivät mukaan myös Savonia amk:n poistumisharjoitukseen.

3. Tutustuttiin sosiaali- ja terveysministeriön laatimaan oppilas- ja opiskelijahuollon lainsäädännön soveltamisohjeeseen ja keskusteltiin joistakin ohjeen kohdista. Kuraattorirekisterin osalta palataan käytäntöihin myöhemmin saatujen kokemusten pohjalta (Wilma vai Word). Kattavaa vastaavan kuraattorin tehtäväkuvausta on vaikeaa löytää. Soveltamisohjeessa on tehtävää määritelty yleisluonteisesti muutamilla virkkeillä. (Kuntainfo 13a/2015)

4. Keskusteltiin yhteisöllisen opiskeluhuollon ryhmien toiminnasta ja kokemuksista. Työtä on tehty mm. kiusaamisen ennaltaehkäisyn, suvaitsevaisuuden, kouluviihtyvyyden, kouluhyvinvoinnin, yhteisöllisen opiskelun, turvallisuuden, luokkien välisen yhteistyön ja oppilaiden sekä huoltajien osallisuuden edistämiseksi. Opetussuunnitelma-asioita on myös ryhmissä käsitelty. Yhteisöllinen ryhmä on osallistunut koulun vuosisuunnitelman laatimiseen ja arviointiin. Myös yksittäisten luokkien ilmapiirin tukemiseen on ryhmissä haettu keinoja ja oppilaiden määrittämiä hyviä käytänteitä viety eteenpäin. Tervon ja Keiteleen yhteisestä koulupäivästä saatiin hyvä kokemus. Maahanmuuttajaoppilaiden vastaanottaminen on ollut yhteisöllisen ryhmän käsittelyssä Keiteleellä. Jatkossa jaetaan yhteisöllisten ryhmien muistiot myös naapurikuntiin esimerkiksi Pedanet -sivuston kautta. Muistioiden jakelu: Nina Toikkanen, Ville Ahonen, Heikki Pulkkinen, Maria Huovinen, Mika Aikkila, Sakari Yrjänä, Miika Kräkin, Anna-Maija Saikku, Jaana Ruuskanen, Hanna Lappalainen ja Sanna Varis. Hyviä käytänteitä jaetaan ja jatkossa voidaan myös sopia ryhmien yhteisiä teemoja.

4. Psykologi Marke Koskelin on osallistunut virtuaalisesti Keiteleen ja Vesannon yhteisöllisten ryhmien palavereihin. Myös oppilastapaamisia virtuaalisesti on kokeiltu. Keitele ja Vesanto sopivat vielä tarkennuksia palvelun käyttömääriin Johannes Hovin kanssa.

5. Kriisi- ja turvallisuussuunnitelmien vertailua Nilakan koulujen kesken tehtiin vuonna 2015. Mikäli päivityksiä suunnitelmiin tulee, toivotaan niiden välittämistä myös toisille. Keskusteltiin poistumisharjoituskokemuksista ja turvallisuuskävelyistä.

6. Seuraava tapaaminen Keiteleellä 4.8.2016 klo 11.00. Terveydenhoitajista tällöin mukaan Pielaveden Ulla Hintsanen ja sosiaalityöntekijöistä Tervon Minna Heikkinen.

Muistion vakuudeksi: Anna-Maija Saikku